Diari Oficial de la Generalitat Valenciana


Sumari del DOGV 8241, del 23-02-2018 (2018/1366)

RESOLUCIÓ d'1 de febrer de 2018, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA-0720036, a favor de l'Ajuntament de Sant Vicent del Raspeig.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1366


Data del document
:   01-02-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Sant Vicent del Raspeig

RESOLUCIÓ d'1 de febrer de 2018, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA-0720036, a favor de l'Ajuntament de Sant Vicent del Raspeig. [2018/1366]  
Antecedents de fet  
I. En data de 26 de març de 1996 el ple de l'Ajuntament de Sant Vicent del Raspeig va acordar sol·licitar ser prestador d'un servei de radiodifusió mitjançant ones terrestres en l'àmbit local.  
II. En data 15 d'octubre de 1996, per resolució del director general de Telecomunicacions, se li va adjudicar provisionalment a l'Ajuntament de Sant Vicent del Raspeig, la reserva de freqüència 95.2 MHz, prevista en el capítol II del Reial decret 1273/1992, de 23 d'octubre.  
  
III. En data 2 de juliol de 2009, per part de la Subdirecció General de Concessions i Gestió de l'Espectre Radioelèctric del Ministeri d'Indústria, Turisme i Comerç, s'acordà l'aprovació del projecte tècnic.  
  
IV. En data 22 de novembre de 2013 la Direcció General de Telecomunicacions i Tecnologies de la Informació del Ministeri d'Indústria, Energia i Turisme, va autoritzar, després de la revisió satisfactòria de les instal·lacions, la posada en servei per a la prestació del servei de radiodifusió.  
  
Fonaments de dret  
Primer. L'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic.»  
  
Segon. L'article 32 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana estableix el procediment d'habilitació. En concret, d'acord amb el que preveu l'article 32.5 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «L'òrgan competent en matèria de comunicació audiovisual de la Generalitat, a la vista de tot allò que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre autonòmic de Prestadors de Serveis de Comunicació Audiovisual.»  
  
De conformitat amb el que preveu l'article 33.1 del Decret 4/2017, de 20 de gener, del Consell, «Les habilitacions per a la prestació del servei públic de comunicació audiovisual d'àmbit local s'atorgaran amb caràcter indefinit.»  
Tercer. La disposició transitòria segona, apartat 3, del mencionat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació a la data d'entrada en vigor d'aquest decret, es resoldran d'acord amb el que s'hi estableix, sense perjudici del requeriment o de l'aportació a instància de les mateixes entitats locals interessades de la documentació necessària per a completar o adaptar els expedients.»  
Quart. La disposició transitòria cinquena del mencionat Decret 4/2017, de 20 de gener, del Consell, diu que «Fins que no s'aprove la Llei del Consell de l'Audiovisual de la Comunitat Valenciana prevista en l'article 56 de l'Estatut d'Autonomia de la Comunitat Valenciana i en l'article 5 de la Llei 1/2006, de 19 d'abril, de la Generalitat, del Sector Audiovisual, l'òrgan competent en matèria audiovisual de la Generalitat serà la Secretaria Autonòmica de Comunicació.»  
Comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, a l'Ajuntament de Sant Vicent del Raspeig per a la prestació del servei públic de radiodifusió sonora per a la freqüència modulada 95.2 MHz, amb les característiques tècniques aprovades pel Ministeri que en l'annex es detallen.  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de gener, del Consell, pel qual és regulen els serveis i el Registre de Prestadors de Comunicació Audiovisual de la Comunitat Valenciana i la resta de normativa susceptible d'aplicació.  
  
Tercer  
En virtut del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant del secretari autonòmic de Comunicació, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós-administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
  
València, 1 de febrer de 2018.- El secretari autonòmic de Comunicació: José Maria Vidal Beltran.  
  
  
Annex  
Característiques tècniques de l'estació destinada a la prestació de serveis de ràdio de l'Ajuntament de Sant Vicent del Raspeig  
  
  
Dades de l'estació  
  
Servei Ràdio analògica  
Província Alacant  
Nom estació Sant Vicent del Raspeig  
Identificador de xarxa FML003A  
Denominació de l'emissió 256KF8EHF  
Freqüència/Bloc/ Canal 95,2MHz  
Longitud 00o W 31 22.19  
Latitud 38o N 23 45.06  
Cota (m) 102  
Longitud del màstil (m) 24  
Altura del centre elèctric (m) 20  
Altura efectiva màxima (m) 122  
Potència nominal del transmissor 50  
Potència d'eixida autoritzada 49  
Potència radiada 150  
Guany (dB) 6  
Pèrdues (dB) 1.2  
Nombre d'elements 4  
Polarització CIRCULAR DRETA O DIRECTA  
Directivitat NO DIRECTIVA  
Sectors de radiació SI-SF APERTURA INCLIN.   
FEIX AZIMUT  
Tipus d'emissió